Ζώνη της Βίβλου

Ζώνη της Βίβλου () είναι ο ανεπίσημος όρος για περιοχή στις νοτιοανατολικές και νότιες κεντρικές Ηνωμένες Πολιτείες στην οποία ο κοινωνικά συντηρητικός Ευαγγελικός Προτεσταντισμός είναι σημαντικό μέρος του πολιτισμού και ο Χριστιανικός εκκλησιασμός στα διάφορα δόγματα είναι γενικά υψηλότερος από τον εθνικό μέσο όρο.

Η Ζώνη της Βίβλου αποτελείται από μεγάλο μέρος των Νότιων Ηνωμένων Πολιτειών εκτεινόμενη δυτικά μέσα στο Τέξας και την Οκλαχόμα. Κατά την αποικιακή περίοδο (1607–1776), ο Νότος ήταν προπύργιο της Αγγλικανικής εκκλησίας. Η μετατροπή του σε προπύργιο του μη Αγγλικανικού Προτεσταντισμού, που συνέβη βαθμιαία κατά τον επόμενο αιώνα ως σειρά θρησκευτικών αναζωογονητικών κινημάτων, πολλά από αυτά συνδεδεμένα με το δόγμα των Βαπτιστών, έτυχε μεγάλης υποστήριξης στην περιοχή.

Η περιοχή γενικά αντιδιαστέλλεται με τον Προτεσταντισμό κύριας γραμμής και τον Ρωμαιοκαθολικισμό των βορειοανατολικών Ηνωμένων Πολιτειών, τα θρησκευτικά πολυποίκιλα Μεσοδυτικά και τις Μεγάλες Λίμνες, τον Διάδρομο των Μορμόνων στη Γιούτα και το νότιο Άινταχο, και τις σχετικά κοσμικές Δυτικές Ηνωμένες Πολιτείες. Το ποσοστό των μη θρησκευόμενων ανθρώπων είναι μέγιστο στη βορειοανατολική πολιτεία του Βερμόντ με 34%, σε σύγκριση με την πολιτεία Αλαμπάμα της Ζώνης της Βίβλου, όπου είναι 6%. Το Μισισίπι έχει τον υψηλότερο αριθμό Βαπτιστών, με ποσοστό 55% επί του συνόλου.

Η αρχαιότερη γνωστή χρήση του όρου «Ζώνη της Βίβλου» ήταν από τον Αμερικανό δημοσιογράφο και κοινωνικό σχολιαστή Χ. Λ. Μένκεν, ο οποίος το 1924 έγραψε στη Chicago Daily Tribune: «Το παλιό παιχνίδι, υποθέτω, θα ξεκινήσει να παίζεται στη Ζώνη της Βίβλου.»Fred R. Shapiro (ed.). Yale Book of Quotations. Yale University Press (2006). ISBN 978-0-300-10798-2. Ο Μένκεν ισχυρίστηκε το 1927 ότι ο όρος ήταν δική του εφεύρεση.H. L. Mencken letter to Charles Green Shaw, 1927 Dec. 2 . Charles Green Shaw papers, Archives of American Art, Smithsonian Institution.

 Γεωγραφία 
Το όνομα «Ζώνη της Βίβλου» έχει εφαρμοσθεί ιστορικά στον Νότο και μέρη των Μεσοδυτικών, αλλά ταυτίζεται συνηθέστερα με τον Νότο. Σε μια έρευνα του 1961, ο Γουίλμπουρ Ζιελίνσκι οριοθέτησε την περιοχή ως την έκταση εκείνη στην οποία τα Βαπτιστικά δόγματα είναι η κυρίαρχη θρησκευτική εκδήλωση. Η περιοχή ούτως οριζόμενη περιελάμβανε μεγάλο μέρος των Νότιων Ηνωμένων Πολιτειών, περιλαμβανομένου του Τέξας και της Οκλαχόμα στα νοτιοδυτικά, και στις πολιτείες νότια του ποταμού Οχάιο, και εκτείνεται ανατολικά όπου περιλαμβάνει τη Δυτική Βιρτζίνια, τη Βιρτζίνια νότια της Βόρειας Βιρτζίνια, και μέρη του Μέριλαντ. Επιπροσθέτως, η Ζώνη της Βίβλου καλύπτει μέρη του Μιζούρι, του Ιλινόι, της Ιντιάνα, και του Οχάιο. Μια έρευνα του 1978 από τον Τσαρλς Χίτγουολ προσδιόρισε τη Ζώνη της Βίβλου ως την περιοχή που κυριαρχείται από 24 φονταμενταλιστικά Προτεσταντικά δόγματα, η οποία αντιστοιχεί κατά προσέγγιση στην ίδια περιοχή όπως χαρτογραφήθηκε από τον Ζιελίνσκι.Barry Vann (2008), In search of Ulster-Scots land: the birth and geotheological imagings of a transatlantic people, 1603-1703, Univ of South Carolina Press, ISBN 1570037086, ISBN 9781570037085. Pages 138-140.

Ο Τουίντι (1978)Tweedie, S.W. (1978) Viewing the Bible Belt. Journal of Popular Culture 11; 865-76. ορίζει τη Ζώνη της Βίβλου σε όρους τηλεοπτικού κοινού για κανάλια θρησκευτικής τηλεόρασης. Βρίσκει δύο ζώνες: μια πιο ανατολική που εκτείνεται από την κεντρική Φλόριντα έως την Αλαμπάμα, το Τενεσί, το Κεντάκι, την Τζόρτζια, τη Βόρεια και τη Νότια Καρολίνα, μέχρι μέσα στη Βιρτζίνια και μια άλλη που είναι πιο δυτική, που κινείται από το κεντρικό Τέξας μέχρι τις Ντακότες, και συγκεκτρώνεται στο Τέξας, το Άρκανσο, τη Λουιζιάνα, την Οκλαχόμα, το Μιζούρι, το Κάνσας, και το Μισισίπι.

 Παραπομπές 

 Περαιτέρω ανάγνωση 

 Balmer, Randall H. (2002). Encyclopedia of Evangelicalism. Westminster John Knox Press.
 Brunn, Stanley D., Gerald R. Webster, and J. Clark Archer. "The Bible Belt in a changing south: Shrinking, relocating, and multiple buckles." Southeastern Geographer 51.4 (2011): 513–549. online
 Christine Leigh H, (1997), Southern Cross: The Beginnings of the Bible Belt. Knopf.
 Denman, Stan. (2004). Political Playing for the Soul of the American South: Theater and the Maintenance of Cultural Hegemony in the American Bible Belt. Southern Quarterly, 42(3), 64–72.
 Hayes, Turner Elizabeth. (1997). Women, Culture and Community: Religion and Reform in Galveston 1880–1920, Oxford University Press.
 Heatwole, Charles A. (1978). The Bible Belt; a problem of regional definition. Journal of Geography, 77, 50–55.
 Hill, Samuel S., Lippy, Charles H. & Wilson, Charles R. (2005). Encyclopedia Of Religion In The South. Mercer University Press.
 Lippy, Charles, H. (1993). Religion in South Carolina. University of South Carolina.
 Marsden, George M. (1982). Fundamentalism and American Culture: The Shaping of Twentieth-Century Evangelicalism, 1870–1925. Oxford University Press.
 Moran, Jeffrey P. (2004). The Scopes Trial and Southern Fundamentalism in Black and White: Race, Region, and Religion. Journal of Southern History, 70(1), 95.
 Park, Chris C. (1994). Sacred Worlds: An Introduction to Geography and Religion. Routledge.
 Pettersson, Thorleif & Hamberg, Eva M. (1997). Denominational Pluralism and Church Membership in Contemporary Sweden. Journal of Empirical Theology, 10(2), 61–78.
 Sparks, Randy J. (2001). Religion in Mississippi. University Press of Mississippi for the Mississippi Historical Society.
 Stacey, Williams A. & Shupe, Anson. (1984). Religious Values and Religiosity in the Textbook Adoption Controversy in Texas, 1981. Review of Religious Research. 25(4), 321–333.
 Tweedie, Stephen W. (1978). Viewing the Bible Belt. THE Journal of Popular Culture, 11(4), 865–876.

Κατηγορία:Πολιτική των Ηνωμένων Πολιτειών
Κατηγορία:Ζώνες των ΗΠΑ
Κατηγορία:Κοινωνικός συντηρητισμός